Kollár, Boris, poslanec NR SR (2018-05-09):
Ďakujem za slovo. Myslím si, že tunak už bolo toho povedané veľa a musím povedať, že toto je presne zástupná téma. Dva roky poslankyňa Petra Krištúfková nikomu neprekážala. Kedy začala prekážať pani poslankyňa Krištúfková? Keď som si dovolil v televíznej debate povedať a upozorniť, keď vznikla kríza, že všetci nadávajú len na SMER, ale že tu je aj SNS, ktoré tuná má podstatne viacej káuz a povedal som presne čoho, že bol mu odvolaný minister, minister školstva za podozrenie pri rozkrádaní eurofondov. Chcel nám ukradnúť budúcnosť. Zastavila sa. Dokonca nám, máme tuná vyšetrovateľov, OLAF prišiel skúmať tieto veci. Potom sme upozorňovali, takisto som to povedal, spomenul som aj problémy pani Matečnej, keď bola na pozemkovom fonde. A čo nastalo? Okamžite prekrytie. To znamená, že ja keď som išiel do politiky, som sľúbil občanom, že im budem pomáhať, že budem za nich bojovať. A keď som povedal, čo táto štátna mafia tuná vykonáva na čele s pánom Andrejom Dankom, áno, treba si to povedať. Dneska sa prepracoval na vrcholnú stupnicu tejto štátnej mafie a zneužíva políciu, zneužíva tajnú službu, lebo ju má pod kuratelou a vyťahuje svinstvá proti svojim politickým oponentom. Treba to povedať, ako to je. Kradne, klame a podvádza a potom zneužije všetky zložky, ktoré má pod palcom. A potom sa ide vyvŕšiť na žene. Doteraz mu to neprekážalo, až keď sme začali upozorňovať na jeho prechmaty, keď sme začali upozorňovať na to, že sa tuná chystá ďalší podvod, že tuná chcú ukradnúť zase obrovské peniaze na transportéroch. Však čo je na tom, preboha živého? Však to zverejnite! Neutajujte to! Robíte to presne tak, ako v tom Slovinsku. A keď na to upozorníme, tak okamžite idete podľa presných štruktúr, ako to tunak robia títo štátni mafiáni tridsať rokov. Pozeráme vám na prsty, keď na vás upozorníme. Čo spravíte? Prekryjete to. Prekryjete to tým, že vyhodíte na nás kýble špiny. Ale ja vám chcem, upozorniť vás chcem, že my sa vás nezľakneme. Nebojíme sa vás a budeme bojovať ďalej proti vám, kým neskončíte za tieto svinstvá tam, kde patríte a v base. To vám hovorím. To znamená, že toto je čistý príklad toho, ako títo štandardní politici kradnú, klamú, podvádzajú, kašlú na ľudí. Nás sa ľudia pýtajú, preboha živého, prečo máme tristo eurové platy? Prečo musíme chodiť do zahraničia? No lebo títo ľudia sa starajú v prvom rade sami o seba, o svoje kšefty a keď im ostane trošku času, tak ho využijú proti tým, ktorí na nich poukazujú, čo robia, čo tu páchajú v tejto krajine. Dnes, keď sa niekomu pokazí pračka alebo automatická pračka, musí bežať rovno do banky, si zobrať úver, splátkový kalendár, potom nasledujú exekúcie. Toto vytvoril, táto štátna mafia tuná za tridsať rokov. Toto vytvorili, takúto mizériu. Tri a pol milióna, tri a pol milióna exekúcií a oni sa starajú len o seba, sami o seba, na ľudí kašlú. Absolútne kašlú. A keď k tomu príde, tak okamžite vytiahneme zložky a začneme mazať. Tak teraz sme si dovolili my povedať a upozorniť na túto vec. Viete, to že doteraz sme my nikdy osobní neboli. Vždycky sme len vecne poukazovali. Však to je fakt, že vám odvolali ministra, to je fakt, že tam boli problémy na tom, na tom ministerstve školstva za vedu a výskum, to je fakt, že ste to dávali, dávali upratovacím službám, pán Hrnko, to je fakt, to neni vymyslené. Ale ja som nehovoril žiadne osobné veci. Ja som nehovoril, na osobné útoky som neútočil, ani nič také. Ja som nevyťahoval špinavú bielizeň, nevyťahoval som, kto, čo, kde, ako robil, osobne určite nie. Ale toto sú fakty a to treba pomenovať. A vy okamžite, proste vám vykyblí dekel a okamžite to, idete to tunak na Petre Krištúfkovej. Dva roky vám to nevadilo a zrazu to musíme rýchlo prekryť, aby sme sa z toho dostali. Ale na toto ja vám neskočím. Na toto ja vám neskočím. My sa tu nebudeme teraz tu baviť, aby sme sa tu teraz vyviňovali. Táto éra skončila. My tu nebudeme stáť a vyviňovať. My sme všetky veci vysvetlili a nebudem to robiť do nemoty, aby si niekto myslel, že sa mám z čoho vyviňovať. Ja sa nemám z čoho vyviňovať. Tridsať rokov tunak neni Boris Kollár. Tunak je SNS tridsať rokov. Bolo mu kopec ministrov odvolaných. Dvaja idú do basy za vás, pán Hrnko, za SNS. Rozkrádanie tohto štátu. Za Borisa Kollára sa tu nič neukradlo. Za vás áno. Takže my tu budeme sa baviť o tejto štátnej mafii, ktorej váš šéf Andrej Danko je čelným predstaviteľom. Dnes sa už vypracoval. Už nahradil aj toho pána Slotu. O tomto sa tu budeme baviť. Ďakujem.